Pakuotės lapelis: informacija pacientui

MEDOCLAV 400 mg/57 mg/5 ml milteliai geriamajai suspensijai
amoksicilinas/klavulano rūgštis

Atidžiai perskaitykite visą šį lapelį, prieš pradėdami vartoti vaistą vaikui, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją, vaistininką arba slaugytoją.
· Šis vaistas skirtas tik Jūsų kūdikiui ar vaikui, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų vaiko).
-	Jeigu Jūsų vaikui pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra MEDOCLAV ir kam jis vartojamas

MEDOCLAV yra antibiotikas, kuris naikina infekcines ligas sukeliančias bakterijas. Vaisto sudėtyje yra dviejų skirtingų vaistų: amoksicilino ir klavulano rūgšties. Amoksicilinas priklauso vaistų, vadinamų penicilinais, grupei. Kartais šis vaistas gali neveikti (tapti neveiksmingu). Kita veiklioji medžiaga (klavulano rūgštis) neleidžia taip atsitikti.

MEDOCLAV gydomos išvardytos kūdikių ir vaikų infekcinės ligos:
· vidurinės ausies ir nosies ančių infekcinės ligos;
· kvėpavimo takų infekcinės ligos;
· šlapimo takų infekcinės ligos;
· odos ir minkštųjų audinių infekcinės ligos, įskaitant dantų infekcines ligas;
· kaulų ir sąnarių infekcinės ligos.


2.	Kas žinotina prieš vartojant MEDOCLAV  

MEDOCLAV vartoti draudžiama:
· jeigu yra alergija amoksicilinui, klavulano rūgščiai, bet kuriam penicilinui arba bet kuriai pagalbinei MEDOCLAV medžiagai (jos išvardytos 6 skyriuje);
· jeigu anksčiau pasireiškė sunki alerginė reakcija bet kuriam kitam antibiotikui. Tokios reakcijos gali pasireikšti išbėrimu arba veido ar kaklo (gerklės) patinimu;
· jeigu anksčiau vartojant antibiotikų, pasireiškė kepenų sutrikimas ar gelta (odos pageltimas).

Jeigu vaikui yra anksčiau nurodytų aplinkybių, MEDOCLAV vartoti negalima.  
Jeigu abejojate, prieš pradėdami vaikui vartoti MEDOCLAV, kreipkitės į gydytoją arba vaistininką.

Įspėjimai ir atsargumo priemonės
Pasitarkite su gydytoju, vaistininku arba slaugytoju, prieš Jūsų vaikui pradedant vartoti šį vaistą:
· jeigu vaikas serga infekcine mononukleoze;
· jeigu vaikas gydosi dėl kepenų ar inkstų sutrikimų;
· jeigu vaikas nereguliariai šlapinasi.

Jeigu abejojate, ar vaikui yra anksčiau nurodytų aplinkybių, prieš pradėdami vartoti MEDOCLAV, kreipkitės į gydytoją arba vaistininką.

Tam tikrais atvejais gydytojas gali ištirti, kokios rūšies bakterijos vaikui sukėlė infekcinę ligą. Atsižvelgdamas į tyrimo rezultatus, gydytojas gali skirti vaikui kitokio stiprumo amoksicilino/klavulano rūgšties arba kitą vaistą.

Būklės, kurių turite saugotis
MEDOCLAV gali pasunkinti kai kurias esamas būkles arba sukelti sunkų šalutinį poveikį. Tokios būklės yra alerginės reakcijos, traukuliai (priepuoliai) ir storosios žarnos uždegimas. Turite stebėti, ar vartojant MEDOCLAV, vaikui neatsiranda tam tikrų simptomų, kad būtų kuo mažesnė bet kurių komplikacijų rizika. Žr. 4 skyriaus poskyrį ,,Būklės, kurių turite saugotis“.

Kraujo ir šlapimo tyrimai
Jeigu vaikui bus atliekami kraujo (pvz., raudonųjų kraujo ląstelių kiekiui nustatyti arba kepenų funkcijos tyrimai) arba šlapimo tyrimai (gliukozei nustatyti), pasakykite gydytojui arba slaugytojui, kad vaikas vartoja MEDOCLAV. Tai padaryti reikia dėl to, kad MEDOCLAV gali veikti šių tyrimų rodmenis.

Kiti vaistai ir MEDOCLAV
Jeigu Jūsų vaikas vartoja ar neseniai vartojo kitų vaistų arba dėl to nesate tikri, apie tai pasakykite gydytojui arba vaistininkui.
[bookmark: OLE_LINK18][bookmark: OLE_LINK17][bookmark: OLE_LINK20][bookmark: OLE_LINK19]Jeigu Jūsų vaikas vartoja MEDOCLAV kartu su alopurinoliu (gydoma podagra), padidėja alerginės odos reakcijos rizika.
[bookmark: OLE_LINK24][bookmark: OLE_LINK23][bookmark: OLE_LINK28][bookmark: OLE_LINK27]Jeigu Jūsų vaikas vartoja MEDOCLAV kartu su probenecidu (gydoma podagra), gydytojas gali nuspręsti pakeisti MEDOCLAV dozę.
[bookmark: OLE_LINK32][bookmark: OLE_LINK31]Jeigu MEDOCLAV vartojamas kartu su vaistais, kurie neleidžia susiformuoti kraujo krešuliams (pvz., varfarinu), gali prireikti papildomų kraujo tyrimų.
[bookmark: OLE_LINK36][bookmark: OLE_LINK35]MEDOCLAV gali keisti metotreksato (vaisto, kuriuo gydomas vėžys arba reumatinės ligos) poveikį.
[bookmark: OLE_LINK42][bookmark: OLE_LINK41]MEDOCLAV gali keisti mikofenolato mofetilio (vaisto, kuris vartojamas, norint apsisaugoti nuo persodinto organo atmetimo) poveikį.

Nėštumas, žindymo laikotarpis ir vaisingumas
Jeigu mergaitė, kuri bus gydoma šiuo vaistu, yra nėščia, žindo kūdikį, arba manote, kad ji yra nėščia, arba planuoja pastoti, pasitarkite su gydytoju arba vaistininku prieš jai vartojant šį vaistą.

Vairavimas ir mechanizmų valdymas
MEDOCLAV gali sukelti šalutinį poveikį ir simptomus, dėl kurių gali sutrikti gebėjimas vairuoti. Nevairuokite ir nevaldykite mechanizmų, išskyrus atvejus, kai jaučiatės gerai.

MEDOCLAV sudėtyje yra sacharozės, kalio ir natrio
Jeigu gydytojas Jums yra sakes, kad netoleruojate (ar Jūsų vaikas netoleruoja) kokių nors angliavandenių, kreipkitės į jį prieš pradedant vartoti šį vaistą.

Šio vaisto 16,7 ml yra 1 mmol (arba 39 mg) kalio. Būtina atsižvelgti, jei sutrikusi inkstų funkcija arba kontroliuojamas kalio kiekis maiste. 

Šio vaisto 5 ml yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti MEDOCLAV

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Suaugusieji ir vaikai, kurie sveria 40 kg ir daugiau
· Šios suspensijos paprastai nerekomenduojama vartoti suaugusiesiems ir vaikams, kurie sveria 40 kg ar daugiau. Patarimo kreipkitės į gydytoją.

Vaikai, kurie sveria mažiau kaip 40 kg
Visos dozės yra paruoštos taip, kad būtų galima dozuoti pagal vaiko kūno svorį kilogramais.
· Gydytojas nurodys, kokią MEDOCLAV dozę reikia vartoti kūdikiui ar vaikui.
· [bookmark: OLE_LINK143][bookmark: OLE_LINK142]Pakuotėje yra geriamasis švirkštas. Instrukcija, kaip naudotis geriamuoju švirkštu, yra pateikiama šio lapelio pabaigoje. Turite juo naudotis, kad sugirdytumėte kūdikiui ar vaikui teisingą dozę.
· Rekomenduojama dozė yra nuo 25 mg/3,6 mg iki 45 mg/6,4 mg vienam kilogramui kūno masės per parą. Paros dozę reikia padalyti į dvi lygias dalis ir suvartoti per du kartus.
· Didesnė dozė yra iki 70 mg/10 mg vienam kilogramui kūno masės per parą. Paros dozę reikia padalyti į dvi lygias dalis ir suvartoti per du kartus.

Pacientai, kurie serga inkstų ir kepenų funkcijos sutrikimais
· Jeigu vaikas serga inkstų funkcijos sutrikimu, dozę gali tekti sumažinti. Gydytojas gali skirti kitokio stiprumo arba kitokį vaistą.
· Jeigu vaikas serga kepenų funkcijos sutrikimu, gali tekti dažniau tirti jo kraują ir ištirti, kaip veikia kepenys.

Kaip vartoti MEDOCLAV
· Prieš vartojant kiekvieną dozę, buteliuką reikia gerai pakratyti.
· Vaistą sugirdykite vaikui pradėjus valgyti arba prieš pat valgį.
· Paskirstykite dozes vienodais laiko tarpais per parą, ne dažniau kaip kas 4 valandas. Dviejų dozių per vieną valandą vartoti negalima.
· MEDOCLAV vartoti vaikui ilgiau kaip 2 savaites negalima. Jeigu vaikas vis dar jaučiasi blogai, dar sykį kreipkitės į gydytoją.

[bookmark: OLE_LINK75][bookmark: OLE_LINK74]Ką daryti pavartojus per didelę MEDOCLAV dozę
Jeigu vaikui sugirdėte per daug MEDOCLAV, gali pasireikšti skrandžio negalavimas (pykinimas, vėmimas ar viduriavimas) ar traukuliai. Kiek galima greičiau pasakykite gydytojui. Pasiimkite vaisto buteliuką, kad galėtumėte parodyti gydytojui.

Pamiršus pavartoti MEDOCLAV
Jeigu pamiršote vaikui sugirdyti dozę, padarykite tai, kai tik prisiminsite. Kitos dozės vaikui negalima sugirdyti per greitai. Kitą dozę galima gerti ne anksčiau, kaip po maždaug 4 valandų. Negalima vartoti dvigubos dozės norint kompensuoti praleistą dozę.

Vaikui nustojus vartoti MEDOCLAV
MEDOCLAV reikia vartoti tol, kol bus baigtas gydymo kursas, net jeigu vaikas jaučiasi gerai. Kad įveiktų infekcinę ligą, vaikas turi išgerti kiekvieną dozę. Jeigu organizme lieka bakterijų, liga gali atsinaujinti.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Būklės, kurių turite saugotis
Alerginės reakcijos:
· odos išbėrimas;
· kraujagyslių uždegimas (vaskulitas), kuris gali pasireikšti raudonomis ar purpurinėmis iškiliomis dėmėmis odoje, bet gali paveikti ir kitas organizmo vietas;
· karščiavimas, sąnarių skausmas, kaklo, pažastų ar kirkšnių limfmazgių padidėjimas;
· patinimas, kartais veido ar gerklės (angioneurozinė edema), dėl kurio gali pasunkėti kvėpavimas;
· ūminis kraujotakos nepakankamumas (kolapsas);
· krūtinės skausmas pasireiškus alerginėms reakcijoms, kuris gali būti alergijos sukelto širdies smūgio (širdies priepuolio) simptomas (Kounis sindromas).

Jeigu vaikui pasireiškė tokių simptomų, nedelsdami kreipkitės į gydytoją. Nutraukite MEDOCLAV vartojimą.

Storosios žarnos uždegimas
Dėl storosios žarnos uždegimo gali pasireikšti viduriavimas vandeningomis išmatomis su krauju ir gleivėmis, pilvo skausmas ir (arba) karščiavimas.
Ūminis kasos uždegimas (ūminis pankreatitas)
Jei pajutote stiprų ir nepraeinantį skausmą pilvo srityje, tai gali būti ūminio pankreatito požymis.
Vaistų sukelto enterokolito sindromas (VSES)
Gauta pranešimų apie VSES, kuris daugiausiai pasireiškė amoksiciliną / klavulano rūgštį vartojantiems vaikams. Tai yra tam tikro tipo alerginė reakcija, kurios pagrindinis simptomas yra pasikartojantis vėmimas (1-4 valandas po vaisto  pavartojimo). Kiti simptomai gali būti pilvo skausmas, letargija, viduriavimas ir kraujospūdžio sumažėjimas.
Jeigu vaikui pasireiškė tokių simptomų, kiek galima greičiau kreipkitės patarimo į gydytoją.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· pienligė (kandidozė – mieliagrybių sukelta makšties, burnos ar odos raukšlių infekcinė liga);
· blogavimas (pykinimas), ypač geriant dideles dozes. Jeigu pasireiškia toks poveikis, gerkite amoksiciliną/klavulano rūgštį prieš valgį;
· vėmimas;
· viduriavimas (vaikams).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· odos išbėrimas, niežulys;
· iškilus niežtintis išbėrimas (dilgėlinė);
· nevirškinimas;
· svaigulys;
· galvos skausmas.
Nedažnas šalutinis poveikis, kurį gali rodyti kraujo tyrimai:
· tam tikrų medžiagų (fermentų), kurios gaminamos kepenyse, padaugėjimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· odos išbėrimas, kuris gali pasireikšti pūslėmis ar būti panašus į mažus taikinius (viduryje tamsi dėmelė, apsupta blyškesnės srities, kurią supa tamsus žiedas – daugiaformė eritema).
Jeigu pastebėjote bet kurį iš šių simptomų, nedelsdami kreipkitės į gydytoją.
Retas šalutinis poveikis, kurį gali rodyti kraujo tyrimai:
· mažas kraujo ląstelių, kurios dalyvauja kraujo krešėjime, kiekis;
· mažas baltųjų kraujo ląstelių kiekis.

[bookmark: _Hlk126848543]Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· Alerginės reakcijos (žr. anksčiau).
· Storosios žarnos uždegimas (žr. anksčiau).
· Smegenis gaubiančio apsauginio dangalo uždegimas (aseptinis meningitas).
· Sunkios odos reakcijos:
· plačiai išplitęs odos išbėrimas, kuris gali pasireikšti pūslėmis ar odos lupimusi, ypač apie burną, nosį, akis ir lytinius organus (Stivenso - Džonsono [Stevens-Johnson] sindromas) ir sunkesnėmis formomis, dėl kurių pasireiškia masyvus odos lupimasis (daugiau kaip 30 % kūno paviršiaus ploto – toksinė epidermio nekrolizė);
· plačiai išplitęs raudonas odos išbėrimas, pasireiškiantis mažomis pūlingomis pūslėmis (buliozinis (pūslinis) eksfoliacinis dermatitas);
· raudonas, žvynuotas išbėrimas, pasireiškiantis gumbais po oda ir pūslėmis (egzanteminė pustuliozė);
·  į gripą panašūs simptomai, galintys pasireikšti kartu su išbėrimu, karščiavimu, patinusiais limfmazgiais, taip pat nuo normos nukrypę kraujo tyrimų rezultatai, įskaitant baltųjų kraujo ląstelių kiekio padidėjimą (eozinofiliją) ir kepenų fermentų aktyvumo padidėjimą (reakcija į vaistą su eozinofilija ir sisteminiais simptomais [DRESS]).
Jeigu vaikui pasireiškė bet kuris iš nurodytų simptomų, nedelsdami kreipkitės į gydytoją:
· kepenų uždegimas (hepatitas);
· gelta dėl bilirubino padaugėjimo kraujyje (kepenyse gaminama medžiaga), kuri gali pasireikšti vaiko odos ir akių baltymo pageltimu;
· inkstų kanalėlių uždegimas;
· kraujo krešėjimo pailgėjimas;
· pernelyg didelis aktyvumas;
· [bookmark: _Hlk126846946]traukuliai (dideles amoksicilino/klavulano rūgšties dozes vartojantiems ar inkstų funkcijos sutrikimais sergantiems žmonėms);
· juodas liežuvis, kuris atrodo tarsi gauruotas;
· dantų spalvos pokyčiai (vaikams), kurie paprastai pašalinami, valant dantis šepetėliu.

Šalutinis poveikis, kurį gali rodyti kraujo tyrimai:
· sunkus baltųjų kraujo ląstelių kiekio sumažėjimas;
· mažas raudonųjų kraujo ląstelių kiekis (hemolizinė anemija);
· [bookmark: _Hlk126848588]kristalai šlapime, kurie gali sukelti ūminę inkstų pažaidą;
· išbėrimas su pūslėmis, kurios išsidėsto ratu arba kaip perlų grandinėlės aplink centrinėje dalyje susiformavusį šašą (linijinė IgA liga);
· galvos ir nugaros smegenis gaubiančių membranų uždegimas (aseptinis meningitas).

Pranešimas apie šalutinį poveikį
[bookmark: _Hlk126848614]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti MEDOCLAV

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 °C temperatūroje. Laikyti gamintojo pakuotėje, kad vaistas būtų apsaugotas nuo šviesos ir drėgmės.

[bookmark: OLE_LINK85][bookmark: OLE_LINK84]Ant dėžutės ir buteliuko etiketės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. Tinkamumo laikas, kuris yra nurodytas ant buteliuko etiketės, nurodo neatidaryto buteliuko tinkamumo laiką. Paruošta vartoti geriamoji suspensija laikoma šaldytuve (2 °C – 8 °C), tinka vartoti 7 dienas.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

MEDOCLAV sudėtis 
· Veikliosios medžiagos yra amoksicilinas ir klavulano rūgštis. 5 ml paruoštos geriamosios suspensijos yra 400 mg amoksicilino (amoksicilino trihidrato pavidalu) ir 57 mg klavulano rūgšties (kalio klavulanato pavidalu). 1 ml paruoštos geriamosios suspensijos yra 80 mg amoksicilino (amoksicilino trihidrato pavidalu) ir 11,4 mg klavulano rūgšties (kalio klavulanato pavidalu).
· Pagalbinės medžiagos yra ksantano lipai (E415), hipromeliozė E5 2910, sacharino natrio druska (E954), bevandenis koloidinis silicio dioksidas, silicio dioksidas (E551), braškių skonio kvapioji medžiaga [maltodekstrinas, sacharozė, propilenglikolis (E1520), acto rūgštis (E260), modifikuotas kukurūzų krakmolas (E1450)], persikų skonio kvapioji medžiaga [propilenglikolis (E1520), maltodekstrinas, gumiarabikas (E414)], citrinų skonio kvapioji medžiaga [maltodekstrinas, gumiarabikas (E414), askorbo rūgštis (E300)], gintaro rūgštis (E363).

MEDOCLAV išvaizda ir kiekis pakuotėje
Balti arba beveik balti birūs milteliai, kurie yra paruošiami vartoti į buteliuką įpilant geriamojo vandens. Paruošta vartoti geriamoji suspensija yra baltos arba beveik baltos spalvos.

Rudos spalvos, pusiau skaidrus, III tipo stiklo buteliukas su baltu aliumininiu dangteliu.
100 ml buteliukas, skirtas paruošti 70 ml suspensijos.
200 ml buteliukas, skirtas paruošti 140 ml suspensijos.
Pakuotėje yra geriamasis švirkštas, kuris yra sugraduotas nuo 0,5 ml iki 10 ml, skalės padalomis po 0,5 ml.

Gali būti tiekiamos ne visų dydžių pakuotės.

Registruotojas ir gamintojas
Registruotojas
Medochemie Ltd. 
1 - 10 Constantinoupoleos Street 
3011 Limassol 
Kipras

Gamintojas
Medochemie Ltd (Factory B)
48 Iapetou street, Agios Athanassios Industrial Area, Agios Athanassios
4101 Limassol
Kipras

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Medochemie Lithuania“
Gintaro 9-36
LT-47198, Kaunas
Tel. +370 37 338358
El. paštas: lithuania@medochemie.com

Šis vaistas Europos ekonominės erdvės valstybėse narėse registruotas tokiais pavadinimais:

	Bulgarija
	MEDOCLAV BIS 

	Kroatija
	MEDOCLAV

	Čekija
	MEDOCLAV

	Estija
	MEDOCLAV

	Latvija
	MEDOCLAV

	Lietuva
	MEDOCLAV

	Slovakija
	MEDOCLAV 



Šis pakuotės lapelis paskutinį kartą peržiūrėtas 2023-03-30.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.


Patarimai/medicininis švietimas
Antibiotikais gydomos bakterijų sukeliamos infekcinės ligos. Jie neveikia virusų sukeltų infekcinių ligų.
Kartais infekcinės ligos, kurias sukėlė bakterijos, nereaguoja į antibiotikų kursą. Viena iš dažniausių šio reiškinio priežasčių yra ta, kad bakterijos, kurios sukelia infekcines ligas, yra atsparios vartojamam antibiotikui. Tai reiškia, kad jos išgyvena ir net dauginasi, nepaisant antibiotiko vartojimo.
Bakterijos gali tapti atspariomis antibiotikams dėl įvairių priežasčių. Atidus antibiotikų vartojimas gali padėti sumažinti bakterijų atsparumo jiems atsiradimo tikimybę.
Jeigu gydytojas skiria antibiotikų kursą, tai ketina gydyti tik ligą, kuria sergate šiuo metu. Išvardytų rekomendacijų paisymas padės išvengti atsparių bakterijų, kurios padaro antibiotiką neveiksmingu, atsiradimo.
1. Labai svarbu, kad vartotumėte teisingą antibiotiko dozę reikiamu laiku tiek dienų, kiek paskirta. Perskaitykite vartojimo instrukciją etiketėje ir, jeigu ko nors nesupratote, paprašykite gydytojo arba vaistininko, kad paaiškintų. 
1. Antibiotiko vartoti negalima, jeigu jis nepaskirtas būtent Jums. Antibiotiką galima vartoti tik tai infekcinei ligai gydyti, kurios gydymui jis buvo paskirtas.
1. Antibiotikų, kurie buvo paskirti kitiems žmonėms, vartoti negalima, net jeigu jie sirgo panašia infekcine liga, kaip Jūs.
1. Antibiotikų, kurie buvo paskirti Jums, perduoti vartoti kitiems žmonėms negalima.
1. Jeigu vartojant pagal gydytojo nurodymus baigus kursą liko antibiotiko, likučius reikia grąžinti į vaistinę tinkamam sunaikinimui.

---------------------------------------------------------------------------------------------------------------------------
Praskiedimo instrukcijos

Prieš vartojimą reikia patikrinti, ar nepažeista dangtelio plomba. Buteliuką reikia supurtyti, kad milteliai taptų birūs. Įpilti geriamojo vandens (pagal toliau esančius nurodymus), buteliuką apversti ir jo turinį gerai suplakti.

	Stiprumas
	Geriamojo vandens kiekis, kurį reikia įpilti, ruošiant suspensiją 
(ml)
	Galutinis paruoštos geriamosios
suspensijos kiekis (ml)


	400 mg/57 mg/5 ml
	60
	70

	
	120
	140



Kitu atveju, buteliuką supurtykite, kad milteliai taptų birūs ir įpilkite vandens šiek tiek žemiau nei ant buteliuko etiketės esanti žyma. Buteliuką apverskite ir gerai supurtykite, tada pripilkite vandens tiksliai iki žymos. Buteliuką apverskite ir dar kartą gerai supurtykite.

Instrukcija kaip naudotis geriamuoju švirkštu MEDOCLAV vartojimui
Geriamasis švirkštas yra skirtas tik MEDOCLAV vartojimui. Nenaudokite jo kitų vaistų vartojimui, nes jis yra sugraduotas specialiai šiam vaistui.
[bookmark: OLE_LINK151][bookmark: OLE_LINK150][bookmark: OLE_LINK149][bookmark: OLE_LINK148]Dozė ant geriamojo švirkšto yra nurodyta mililitrais (ml). Duokite vaikui tik tokią vaisto dozę, kokią rekomendavo jo gydytojas.
[bookmark: OLE_LINK152][bookmark: OLE_LINK153][bookmark: OLE_LINK155][bookmark: OLE_LINK154]Prieš naudodami geriamąjį švirkštą patikrinkite, ar jis švarus. Jei reikia, išplaukite švariu vandeniu.
1. [bookmark: OLE_LINK157][bookmark: OLE_LINK156]Prieš vartojant kiekvieną dozę, buteliuką gerai supurtykite.
2. Nuimkite buteliuko dangtelį.
3. [bookmark: OLE_LINK163][bookmark: OLE_LINK162][bookmark: OLE_LINK161][bookmark: OLE_LINK160]Tvirtai laikykite buteliuką, įstatykite geriamąjį švirkštą į buteliuko kakliuką. 
4. [bookmark: OLE_LINK167][bookmark: OLE_LINK166][bookmark: OLE_LINK165][bookmark: OLE_LINK164]Ištraukite reikiamą dozę, kurią nurodė Jūsų gydytojas. 
5. [bookmark: OLE_LINK171][bookmark: OLE_LINK170][bookmark: OLE_LINK169][bookmark: OLE_LINK168]Ištraukite geriamąjį švirkštą buteliuką laikydami vertikalioje padėtyje.
6. [bookmark: OLE_LINK180][bookmark: OLE_LINK179]Dozės suvartojimui, atsargiai įkiškite geriamojo švirkšto galiuką į burną, ir lėtai spauskite geriamojo švirkšto stūmoklį. Pakartokite 4, 5 ir 6 veiksmus, jei reikia suvartoti didesnę dozę, nei telpa į geriamąjį švirkštą.
7. [bookmark: OLE_LINK173][bookmark: OLE_LINK172]Uždėkite buteliuko dangtelį.
8. [bookmark: OLE_LINK175][bookmark: OLE_LINK174][bookmark: OLE_LINK177][bookmark: OLE_LINK176][bookmark: OLE_LINK178]Išplaukite geriamąjį švirkštą švariu vandeniu. Leiskite geriamajam švirkštui visiškai išdžiūti prieš naudojantis juo sekantį kartą.

Buteliuką laikykite šaldytuve ir prieš vartojant kiekvieną dozę visada gerai supurtykite.
Paruošta geriamoji suspensija tinka vartoti 7 dienas.
[bookmark: _GoBack]
